
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1805 

25 Ιουλίου 2013 


ΑΠΟΦΑΣΕΙ Σ 

Αριθμ. απόφ. 686/63 

Κανονισμός για τη διενέργεια Ακροάσεων της Εθνικής 
Επιτροπής Τηλεπικοινωνιών και Ταχυδρομείων (Ε.Ε.Τ.Τ.), 
για τη συγκρότηση και λειτουργία Διαρκών Επιτρο¬ 
πών επί ταχυδρομικών θεμάτων, για τη λήψη άμεσων 
και επειγόντων μέτρων για τη διαφύλαξη της ομαλής 
λειτουργίας της ταχυδρομικής αγοράς, καθώς και τον 
καθορισμό του είδους και της διαδικασίας διενέργειας 
ερευνών ή άλλων ελεγκτικών πράξεων από την Ε.Ε.Τ.Τ., 
για τη διαπίστωση παραβάσεων του Ν. 4053/2012. 

Η ΕΘΝΙΚΗ ΕΠΙΤΡΟΠΗ 

ΤΗΛΕΠΙΚΟΙΝΩΝΙΩΝ ΚΑΙ ΤΑΧΥΔΡΟΜΕΙΩΝ (Ε.Ε.Τ.Τ.) 
Έχοντας υπόψη: 

α. Το Ν. 4053/2012 «Ρύθμιση λειτουργίας της ταχυ¬ 
δρομικής αγοράς, θεμάτων ηλεκτρονικών επικοινωνιών 
και άλλες διατάξεις» (ΦΕΚ 44/Α/07.03.2012) και ιδίως, τα 
άρθρα 5 και 11 αυτού, 

β. Το Ν. 4070/2012 «Ρυθμίσεις Ηλεκτρονικών Επικοινω¬ 
νιών, Μεταφορών, ΔημοσίωνΈργων και άλλες διατάξεις» 
(ΦΕΚ 82/Α/10.04.2012), 

γ. Την υπ’ αριθμ. Ε.Ε.Τ.Τ. 375/10/14.02.2006 «Κανονισμός Δι¬ 
αδικασίας Δημόσιας Διαβούλευσης» (ΦΕΚ 314/Β/16.03.2006), 
δ. Την υπ’ αριθμ. Ε.Ε.Τ.Τ. 674/045/29.11.2012 «Διεξαγωγή 
Δημόσιας Διαβούλευσης αναφορικά με τη διαμόρφωση 
κανονιστικών κειμένων: α) για τη ρύθμιση των όρων 
παροχής υπηρεσιών υπό καθεστώς ειδικής άδειας, β) 
για τη διενέργεια Ακροάσεων της Εθνικής Επιτροπής 
Τηλεπικοινωνιών και Ταχυδρομείων, για τη συγκρότη¬ 
ση και λειτουργία Διαρκών Επιτροπών Ακροάσεων επί 
ταχυδρομικών θεμάτων, για τη λήψη άμεσων και επειγό¬ 
ντων μέτρων για τη διαφύλαξη της ομαλής λειτουργίας 
της ταχυδρομικής αγοράς, καθώς και για τον καθορισμό 
του είδους και της διαδικασίας διενέργειας ερευνών ή 
άλλων ελεγκτικών πράξεων από την ίδια αρχή, για τη 
διαπίστωση παραβάσεων του Ν. 4053/2012». 

ε. Το γεγονός ότι από την παρούσα απόφαση δεν 
προκαλείται δαπάνη εις βάρος του κρατικού προϋπολο¬ 
γισμού ούτε εις βάρος του προϋπολογισμού της Ε.Ε.Τ.Τ. 

στ. Την υπ’ αριθμ. Ε.Ε.Τ.Τ. 26694/Φ.620/15.03.2013 Εισή¬ 
γηση της αρμόδιας Διεύθυνσης της Ε.Ε.Τ.Τ. και ύστερα 
από προφορική εισήγηση του Αντιπροέδρου Ταχυδρο¬ 
μείων της Ε.Ε.Τ.Τ., αποφασίζει: 


Εκδίδει Κανονισμό για τη διενέργεια Ακροάσεων της 
Εθνικής Επιτροπής Τηλεπικοινωνιών και Ταχυδρομείων, 
για τη συγκρότηση και τη λειτουργία Διαρκών Επιτρο¬ 
πών επί ταχυδρομικών θεμάτων, για τη λήψη άμεσων 
και επειγόντων μέτρων για τη διαφύλαξη της ομαλής 
λειτουργίας της ταχυδρομικής αγοράς, καθώς και τον 
καθορισμό του είδους και της διαδικασίας διενέργειας 
ερευνών ή άλλων ελεγκτικών πράξεων από την Ε.Ε.Τ.Τ., 
για τη διαπίστωση παραβάσεων του Ν. 4053/2012, σύμ¬ 
φωνα με τα οριζόμενα στο ακόλουθο κείμενο: 

ΚΕΦΑΛΑΙΟ Α - 

Γ ενικές διατάξεις 

Άρθρο 1 

Πεδίο Εφαρμογής 

Η Εθνική Επιτροπή Τηλεπικοινωνιών και Ταχυδρομείων 
(Ε.Ε.Τ.Τ.), έπειτα από καταγγελία άλλης Δημόσιας αρχής 
ή τρίτων ή αυτεπαγγέλτως, διενεργεί ακροάσεις για 
τη διαπίστωση παράβασης των κανόνων της άσκησης 
των ταχυδρομικών δραστηριοτήτων, και επιβάλλει, όπου 
κρίνει απαραίτητο, τις κυρώσεις του Ν. 4053/2012. 

Αρθρο 2 

Σκοπός - Αντικείμενο της διαδικασίας ακρόασης 

1. Η διαδικασία ακρόασης έχει, ως σκοπό, το σχημα¬ 
τισμό ακριβούς εικόνας από την Ε.Ε.Τ.Τ., για γεγονό¬ 
τα, καταστάσεις και στοιχεία που αφορούν υπόθεση, 
η οποία εμπίπτει στην αρμοδιότητά της, σύμφωνα με 
την κείμενη νομοθεσία. 

2. Η διαδικασία ακρόασης συνίσταται στην κλήση από 
την Ε.Ε.Τ.Τ. των εμπλεκομένων προσώπων, καθώς και κάθε 
άλλου, ο οποίος, κατά την κρίση της, έχει έννομο συμφέρον 
προς τούτο ή του οποίου κρίνεται σκόπιμη η μαρτυρία, 
προκειμένου να εκθέσουν τις απόψεις τους, προσκομίζο¬ 
ντας κάθε στοιχείο προς απόδειξη των ισχυρισμών τους. 

Αρθρο 3 

Όργανα Ακρόασης 

1. Οι ακροάσεις διεξάγονται, είτε από την Ολομέλεια 
της Ε.Ε.Τ.Τ., είτε από τριμελή ή πενταμελή, ανάλογα με 
τη σπουδαιότητα του προς εξέταση ζητήματος, Επιτρο¬ 
πή, η οποία αποτελείται από ένα (1) τουλάχιστον μέλος 
της Ολομέλειας ή/και μέλη του λοιπού προσωπικού της 
Ε.Ε.Τ.Τ. (Επιτροπή Ακρόασης). 

2. Τα μέλη της Επιτροπής Ακρόασης ορίζονται με 
πράξη του Προέδρου ή, σε περίπτωση κωλύματος του, 
του Αντιπροέδρου Ταχυδρομείων της Ε.Ε.Τ.Τ. Με την 
απόφαση συγκρότησης του Οργάνου ακρόασης, ορίζε¬ 
ται ο γραμματέας του και ο αναπληρωτής αυτού. 

3. Σε οποιοδήποτε στάδιο της διαδικασίας η συγκρο- 
τηθείσα Επιτροπή ακρόασης δύναται να παραπέμψει τη 
διερεύνηση του υπό κρίση ζητήματος στην Ολομέλεια, 
οπότε επαναλαμβάνεται η σχετική διαδικασία. 

4. Η Ολομέλεια της Ε.Ε.Τ.Τ., με απόφασή της, δύναται 
να συγκροτεί μία ή περισσότερες Διαρκείς Επιτροπές 
Ακροάσεων, σύμφωνα με τα οριζόμενα στο άρθρο 22 
του παρόντος Κανονισμού. 

Αρθρο 4 

Απόφαση κλήσης σε ακρόαση 

Η διαδικασία ακρόασης κινείται με απόφαση της 
Ολομέλειας της Ε.Ε.Τ.Τ., εφόσον διαπιστωθεί η ανάγκη 
διεξαγωγής της (απόφαση κλήσης σε ακρόαση). Στην 
απόφαση αυτή, καθορίζεται το Όργανο διεξαγωγής της 
ακρόασης, μεταξύ των αναφερομένων στις παραγρά¬ 
φους 1 και 4 του άρθρου 3 του παρόντος. 

Αρθρο 5 

Πράξη διεξαγωγής Ακρόασης 

1. Σε περίπτωση κατά την οποία αποφασισθεί η διεξα¬ 
γωγή ακρόασης, ο Πρόεδρος της Ε.Ε.Τ.Τ. ή, σε περίπτω¬ 
ση κωλύματος του, ο αρμόδιος για τον τομέα παροχής 
ταχυδρομικών υπηρεσιών Αντιπρόεδρος εκδίδει πράξη, 
με την οποία ορίζεται το αρμόδιο όργανο, το θεματικό 
αντικείμενο, καθώς και ο τόπος και ο χρόνος διεξαγω¬ 
γής της ακρόασης (πράξη διεξαγωγής). 

2. Η πράξη διεξαγωγής επιδίδεται, με δικαστικό επιμε¬ 
λητή ή άλλο δημόσιο όργανο στο/α καλούμενο/α πρό- 
σωπο/α, επέχοντας θέση κλήτευσης προς εμφάνιση, 
ενώπιον του οργάνου που θα διεξάγει την ακρόαση. 
Σε αυτήν επισυνάπτονται τα έγγραφα και τα λοιπά 
στοιχεία του φακέλου της υπόθεσης, σύμφωνα με τα 
οριζόμενα στο άρθρο 18 του παρόντος. 

3. Η πράξη διεξαγωγής κοινοποιείται στα καλούμενα 
πρόσωπα, τουλάχιστον πέντε (5) ημέρες πριν από την 
ημερομηνία ακρόασης. 

4. Σε περίπτωση απουσίας του καλουμένου σε ακρόα¬ 
ση προσώπου, παρά τη νόμιμη και εμπρόθεσμη κλήτευ- 
σή του, η ακρόαση διεξάγεται χωρίς την παρουσία του. 
Σε περίπτωση που το όργανο διεξαγωγής ακρόασης 
κρίνει απαραίτητη την παρουσία αυτού ή οποιουδήποτε 
άλλου κληθέντος προσώπου, η συζήτηση της υπόθεσης 
αναβάλλεται σε νέα ημερομηνία, με νέα κλήτευση των 
μη παραστάντων προσώπων. 

5. Σε περίπτωση παράλειψης, μη προσήκουσας ή μη 
εμπρόθεσμης κλήτευσης του καθ’ ου η πράξη διεξα¬ 
γωγής, αυτός έχει δικαίωμα να υποβάλει, στην Ε.Ε.Τ.Τ., 
αίτηση επανασυζήτησης, εντός προθεσμίας πέντε (5) 
ημερών από την ημερομηνία κοινοποίησης σε αυτόν 
της απόφασης της Ε.Ε.Τ.Τ. 

Άρθρο 6 

Κατάθεση Υπομνημάτων 

1. Τα καλούμενα πρόσωπα έχουν δικαίωμα να καταθέ¬ 
σουν, στο Πρωτόκολλο της Ε.Ε.Τ.Τ., πριν από την ημε¬ 
ρομηνία διεξαγωγής της ακρόασης, έγγραφο υπόμνημα 
με το οποίο να διατυπώνουν τις απόψεις τους και να 


ανακοινώνουν τα ονόματα και την ιδιότητα των μαρτύ¬ 
ρων που επιθυμούν να εξετασθούν, αιτιολογώντας ειδι- 
κώς την ανάγκη εξέτασής τους, ενώπιον του οργάνου 
ακρόασης. Ο αριθμός των μαρτύρων, σε κάθε περίπτωση, 
δεν επιτρέπεται να υπερβαίνει τους τρεις (3). Το όργανο 
ακρόασης διατηρεί την ευχέρεια να αρνηθεί την εξέταση 
μαρτύρων ή να περιορίσει τον αριθμό τους, με απόφαση 
που λαμβάνεται, κατά τη συζήτηση της υπόθεσης. 

2. Κάθε καλούμενο πρόσωπο δικαιούται να λάβει αντί¬ 
γραφα των απόψεων των λοιπών καλουμένων προσώ¬ 
πων και των σχετικών εγγράφων που έχουν προσκο¬ 
μίσει, με την επιφύλαξη του άρθρου 18 του παρόντος. 

Αρθρο 7 

Παρέμβαση τρίτων 

1. Οποιοσδήποτε τρίτος, Φυσικό ή Νομικό Πρόσωπο 
το οποίο καλείται να μετέχει ή λαμβάνει γνώση της 
διαδικασίας ακρόασης, μπορεί να υποβάλει υπόμνημα 
σε κάθε υπόθεση που συζητείται, ενώπιον αρμοδίου ορ¬ 
γάνου της Ε.Ε.Τ.Τ., εντός προθεσμίας πέντε (5) ημερών, 
προ της ορισθείσης ημερομηνίας ακροάσεως. 

2. Το υπόμνημα κατατίθεται στο Πρωτόκολλο της 
Ε.Ε.Τ.Τ. και αποτελεί στοιχείο του φακέλου της υπό¬ 
θεσης. Κάθε καλούμενο πρόσωπο, με την επιφύλαξη 
του άρθρου 18 του παρόντος, έχει δικαίωμα λήψης 
αντιγράφου του υπομνήματος της παραγράφου 1 του 
παρόντος άρθρου. 

3. Η Ολομέλεια, ο αρμόδιος Αντιπρόεδρος ή το αρ¬ 
μόδιο όργανο ακροάσεως δύναται να κλητεύσει στη 
συζήτηση οποιοδήποτε τρίτο πρόσωπο, εφόσον κρίνει 
ότι η συμμετοχή του θα συμβάλει στην εξέταση της 
υπόθεσης. 

4. Σε περίπτωση που παρίστανται ή προτείνονται, ως 
μάρτυρες ή, ως εμπειρογνώμονες πρόσωπα μη γνωρί- 
ζοντα την ελληνική, ο προτείνων αναλαμβάνει και τα 
έξοδα της διερμηνείας, γίνεται δε σχετική μνεία στα 
πρακτικά. 

Αρθρο 8 

Αναβολή συζήτησης της υπόθεσης 

1. Κάθε καλούμενο πρόσωπο δύναται, με την υποβολή 
έγγραφης ή προφορικής αίτησης, μέχρι και την προ¬ 
τεραία της διεξαγωγής της ακρόασης, να ζητήσει την 
παράταση της προθεσμίας εμφάνισής του, επικαλούμε¬ 
νο σοβαρό λόγο. Επί της αιτήσεως αυτής, αποφασίζει 
ο Πρόεδρος του οργάνου ακρόασης, το οποίο, πάντως, 
δύναται να αποφασίζει και, αυτεπαγγέλτως, την αναβο¬ 
λή της ακρόασης. Η απόφαση αυτή ανακοινώνεται, είτε 
προφορικά, είτε με άλλο πρόσφορο μέσο, όπως μήνυμα 
ηλεκτρονικού ταχυδρομείου, στα καλούμενα πρόσωπα. 

2. Αίτημα αναβολής είναι δυνατόν να υποβληθεί και, 
κατά την έναρξη της συνεδρίασης του οργάνου ακρό¬ 
ασης, μόνον, ωστόσο, για λόγους ανωτέρας βίας. Επί 
του αιτήματος αυτού, αποφαίνεται, αμέσως, το όργανο 
ακρόασης. 

3. Η συζήτηση αναβάλλεται υποχρεωτικά, σε περίπτω¬ 
ση μη νόμιμης ή μη εμπρόθεσμης κλήτευσης ορισθέντος, 
ως καλούμενου προσώπου, εκτός, εάν αυτό παρίσταται 
κατά την ακρόαση, και δεν αντιλέγει. 

4. Σε κάθε περίπτωση αναβολής, νέα κλήτευση χωρεί 
μόνον, ως προς τα πρόσωπα τα οποία δεν παρέστησαν, 
κατά την αρχικώς ορισθείσα ημερομηνία διεξαγωγής 
της ακρόασης. 

Άρθρο 9 

Διενέργεια ακρόασης 

1. Η ακρόαση διεξάγεται, ενώπιον του, κατά το άρθρο 3 
του παρόντος, αρμοδίου οργάνου, το οποίο συνέρχεται 
για το σκοπό αυτό σε ειδική συνεδρίαση. 

2. Κατά τις συνεδριάσεις μπορούν να καλούνται, τόσο 
μέλη του προσωπικού της Ε.Ε.Τ.Τ., όσο και κάθε άλλο 
πρόσωπο, του οποίου η παρουσία κρίνεται αναγκαία. 

3. Τη συζήτηση διευθύνει ο Πρόεδρος του Οργάνου 
ακρόασης, ο οποίος δίδει και αφαιρεί το λόγο στους 
συμμετέχοντες. 

4. Κατά την έναρξη της συνεδρίασης, ο Προεδρεύων 
ανακοινώνει το θεματικό αντικείμενο της ακρόασης και 
καλεί τα κληθέντα πρόσωπα να αναπτύξουν τις από¬ 
ψεις τους, κατά τη σειρά που ο ίδιος ορίζει. Το καθ’ ου 
η πράξη διεξαγωγής πρόσωπο δικαιούται να λάβει το 
λόγο τελευταίο. 

5. Τα μέλη του οργάνου ακρόασης, καθώς και τα πα- 
ριστάμενα στελέχη του προσωπικού της Ε.Ε.Τ.Τ. απευ¬ 
θύνουν ερωτήσεις προς τα κληθέντα πρόσωπα, καθώς 
και τους τυχόν εξεταζόμενους μάρτυρες. 

6. Κάθε καλούμενο πρόσωπο δύναται, με άδεια του 
Προέδρου, να απευθύνει ερωτήσεις προς τα λοιπά κα¬ 
λούμενα πρόσωπα που παρίστανται κατά τη συζήτηση. 

7. Η διαδικασία ακρόασης διεξάγεται σε μία ή περισ¬ 
σότερες συνεδριάσεις, κατά την απόλυτη κρίση του 
οργάνου ακρόασης. Στην περίπτωση αυτή, δεν πραγ¬ 
ματοποιείται νέα κλήτευση, αλλά αρκεί η προψορική 
γνωστοποίηση του Προεδρεύοντος, για τον τόπο και 
το χρόνο της επόμενης συνεδρίασης. 

Άρθρο 10 

Διακοπή συζήτησης 

1. Το αρμόδιο όργανο ακροάσεως δύναται να αποφα¬ 
σίσει τη διακοπή της συζήτησης, για σπουδαίο λόγο, 
εφόσον κρίνει ότι για την αντιμετώπιση των αναφυομέ- 
νων ζητημάτων απαιτείται συμπληρωματική διερεύνηση 
της υπόθεσης από τη Διεύθυνση ή κλήση προς εξέταση 
ουσιωδών μαρτύρων ή άλλων προσώπων. 

2. Η διακοπείσα συζήτηση συνεχίζεται σε επόμενη 
συνεδρίαση του οργάνου με τη συμμετοχή των μελών 
της αρχικής σύνθεσης αυτού. 

3. Σε κάθε περίπτωση διακοπής της συζήτησης, δεν 
χωρεί νέα κλήτευση των καλουμένων στην ακρόαση 
προσώπων, εφόσον η ημερομηνία νέας συζήτησης ανα¬ 
κοινώνεται με την αναγγελία της διακοπής αυτής. 

Άρθρο 11 

Τρόπος νομιμοποίησης παρισταμένων 
και πληρεξουσίων των καλουμένων προσώπων 

1. Κατά την εκφώνηση της υπόθεσης, τα παριστάμενα 
πρόσωπα δηλώνουν την ιδιότητά τους. Κάθε πρόσωπο, 
πλην των κληθέντων με την πράξη διεξαγωγής, οφεί¬ 
λει να προσκομίσει, ταυτόχρονα, και τα στοιχεία της 
νομιμοποίησής του. 

2. Αν δεν υποβληθούν τα σχετικά στοιχεία ή αυτά δεν 
είναι πλήρη, το όργανο ακρόασης, κατά την κρίση του, 
δύναται, είτε να προχωρήσει στη συζήτηση, χορηγώντας 
προθεσμία για την υποβολή τους, είτε να αναβάλει, εξ 
αυτού του λόγου, τη συζήτηση. 

3. Η νομιμοποίηση των πληρεξουσίων δικηγόρων ή των 
εκπροσώπων των κληθέντων προσώπων γίνεται, είτε με 
προφορική δήλωση αυτών ή του νομίμου εκπροσώπου 


τους, κατά την έναρξη της ακρόασης, είτε με εξουσιο¬ 
δότησή του φέρουσας το γνήσιον της υπογραφής του 
εξουσιοδοτούντος. Σε περίπτωση Ανωνύμων Εταιρειών, 
αρκεί επικυρωμένο αντίγραφο της απόφασης του Διοι¬ 
κητικού Συμβουλίου της εταιρείας. 

4. Ο πληρεξούσιος δικηγόρος, εφόσον έχει προηγη- 
θεί η νομιμοποίησή του, θεωρείται και αντίκλητος του 
καλούμενου προσώπου το οποίο εκπροσωπεί. 

5. Για τις πράξεις της προδικασίας τεκμαίρεται ότι 
υπάρχει πληρεξουσιότητα, εφόσον επακολουθήσει η 
νομιμοποίηση του πληρεξουσίου ή εμφανισθεί, κατά τη 
συζήτηση, το καλούμενο πρόσωπο ή ο νόμιμος εκπρό¬ 
σωπός του και δηλώσει ότι εγκρίνει τη διενέργειά τους. 

Άρθρο 12 

Τηρούμενα πρακτικά 

Καθ’ όλη τη διάρκεια της ενώπιον του αρμοδίου ορ¬ 
γάνου συζήτησης, τηρούνται μαγνητοφωνημένα πρα¬ 
κτικά, τα οποία, μετά την απομαγνητοφώνησή τους, 
κοινοποιούνται, κατόπιν σχετικής αιτήσεώς τους, κατά 
τη διάρκεια της ακρόασης, στα κληθέντα πρόσωπα. 

Άρθρο 13 

Συμπληρωματικά υπομνήματα 

1. Μετά το πέρας της διαδικασίας ακρόασης, τα κλη¬ 
θέντα πρόσωπα δικαιούνται, εντός προθεσμίας πέντε (5) 
εργασίμων ημερών, από την κοινοποίηση σε αυτά των 
απομαγνητοφωνημένων πρακτικών, άλλως, σε περίπτω¬ 
ση που δεν υποβάλλουν σχετικό αίτημα κοινοποίησης, 
εντός προθεσμίας πέντε (5) εργασίμων ημερών, από την 
ημερομηνία διεξαγωγής της ακρόασης, να καταθέσουν 
συμπληρωματικό έγγραφο υπόμνημα επί των διαλαμβα- 
νομένων στην ακρόαση, προσκομίζοντας και το σύνολο 
των επικαλουμένων υπ’ αυτών εγγράφων ή στοιχείων, 
ιδίως δε αυτών που ζητήθηκαν από την Επιτροπή, κατά 
τη διενέργεια της ακρόασης. 

2. Το όργανο ακρόασης μπορεί, οποτεδήποτε, μέχρι 
την έκδοση της απόφασης, να ζητήσει να προσκομι- 
σθούν από οποιοδήποτε κληθέν πρόσωπο, συγκεκριμένα 
έγγραφα, νέα στοιχεία ή ένορκες βεβαιώσεις, καθώς 
επίσης και να υποβάλλει διευκρινιστικές ερωτήσεις, τάσ¬ 
σοντας ειδική προθεσμία προς κατάθεση ή απάντηση. 

3. Κάθε καλούμενο πρόσωπο δικαιούται να καταθέ¬ 
σει προσθήκη επί του κατατεθέντος υπομνήματος του 
(αρχικού ή συμπληρωματικού), προς αντίκρουση των 
απόψεων των λοιπών καλουμένων προσώπων, εντός 
προθεσμίας τριών (3) εργασίμων ημερών, από την παρέ¬ 
λευση της προθεσμίας της παρ. 1 του παρόντος άρθρου. 

Άρθρο 14 

Από κοινού εξέταση, χωρισμός υποθέσεων 

Το όργανο ακρόασης δύναται, κατόπιν αιτήματος 
καλουμένου προσώπου ή αυτεπάγγελτα, να διατάξει 
την από κοινού εξέταση ή το χωρισμό υποθέσεων που 
πρόκειται να συζητηθούν, ενώπιον του. 

Άρθρο 15 

Παραίτηση από καταγγελία 

1. Παραίτηση από καταγγελία είναι δυνατή καθ’ όλη 
τη διάρκεια διερεύνησης της υπόθεσης. Γ ια το παρα¬ 
δεκτό της παραίτησης απαιτείται έγγραφη δήλωση του 
καταγγέλλοντος ή εκπροσώπου αυτού, ειδικώς προς 
τούτο εξουσιοδοτημένου. 

2. Ενώπιον του αρμοδίου οργάνου ακρόασης, πα¬ 
ραίτηση επιτρέπεται μέχρι το τέλος της, ενώπιον του, 
προφορικής διαδικασίας. Για το παραδεκτό της πα¬ 
ραίτησης απαιτείται, έστω και προφορική δήλωση του 
καταγγέλλοντος ή εκπροσώπου αυτού ειδικώς προς 
τούτο εξουσιοδοτημένου. 

3. Σε οποιοδήποτε στάδιο της διαδικασίας και αν υπο¬ 
βάλλεται η παραίτηση, αυτή δύναται να γίνει δεκτή από 
την Ε.Ε.Τ.Τ., μόνον έπειτα από τη συναίνεση αυτού κατά 
του οποίου στρέφεται η καταγγελία. 

4. Η υποβολή δήλωσης παραίτησης δεν διακόπτει 
αυτοδίκαια τη διαδικασία. Αν η παραίτηση υποβάλλε¬ 
ται στην Ε.Ε.Τ.Τ. προ της ημερομηνίας ακροάσεως, ο 
αρμόδιος Αντιπρόεδρος, έπειτα από εισήγηση της Δι¬ 
εύθυνσης, αποφασίζει, αν η διερεύνηση της υπόθεσης 
θα τερματισθεί και η υπόθεση θα τεθεί στο αρχείο ή 
αν αυτή θα κρατηθεί αυτεπαγγέλτως, ωσάν να μην είχε 
υποβληθεί η παραίτηση. Αν η παραίτηση υποβάλλεται, 
ενώπιον του οργάνου ακρόασης, αυτό αποφασίζει για 
το αποδεκτό ή μη της παραίτησης και την περαιτέρω 
εξέλιξη της υπόθεσης. 

5. Ανάκληση της παραίτησης δεν επιτρέπεται, ενώ 
είναι ανίσχυρη παραίτηση υπό όρο ή αίρεση. 

6. Οι διατάξεις του παρόντος άρθρου δεν κωλύουν 
την Ε.Ε.Τ.Τ. να επανεξετάσει υπόθεση που τέθηκε στο 
αρχείο της. 

Άρθρο 16 

Διάσκεψη και σύνταξη πορίσματος 
από την Επιτροπή Ακρόασης 

1. Μετά το πέρας της διαδικασίας ακρόασης, η Επι¬ 
τροπή ακρόασης, αφού συνέλθει σε μυστική συνεδρίαση 
και λάβει χώρα ανταλλαγή απόψεων των μελών της, 
διατυπώνει το πόρισμά της, σύμφωνα με τις οικείες δι¬ 
ατάξεις, το οποίο, εν τέλει, προωθείται στην Ολομέλεια 
της Ε.Ε.Τ.Τ., προκειμένου αυτή να αποφασίσει σχετικώς. 
Κατά τη συνεδρίαση αυτή δεν τηρούνται πρακτικά. 

2. Στο πόρισμα διατυπώνεται, σε περίπτωση διαπί¬ 
στωσης της σχετικής παράβασης, και η πρόταση της 
Επιτροπής για τις επιβαλλόμενες κυρώσεις. 

3. Κατά τη σύνταξη του πορίσματος δεν είναι απα¬ 
ραίτητος ο σχηματισμός πλειοψηφίας, αλλά καταγρά¬ 
φονται όλες οι διατυπωθείσες απόψεις, καθώς και οι 
προτάσεις επί των επιβαλλομένων κυρώσεων. 

Άρθρο 17 

Έκδοση απόφασης 

1. Η Επιτροπή Ακρόασης μετά τη διάσκεψή της και τη 
σύνταξη του πορίσματος της επί της διενεργηθείσας 
ακρόασης, υποβάλλει εισήγηση προς την Ολομέλεια 
επισυνάπτοντας το σχετικό πόρισμα. 

2. Η Ολομέλεια μπορεί να αναπέμψει την υπόθεση 
στην Επιτροπή Ακρόασης, εάν διαπιστώσει την ύπαρξη 
νομικών ή ουσιαστικών πλημμελειών ή ελλείψεων. Εάν 
διαπιστώσει ότι ανακύπτουν ζητήματα, για την επίλυση 
των οποίων απαιτείται να προσκομισθούν από τα μέρη 
περισσότερα στοιχεία ή να διεξαχθεί από τη Διεύθυνση 
περαιτέρω έρευνα, εκδίδει σχετική απόφαση. 

3. Σε περίπτωση που η Ολομέλεια διαπιστώσει την 
ύπαρξη παράβασης της ταχυδρομικής νομοθεσίας ή 
την άρνηση παροχής στοιχείων, από πλευράς καθ’ ου η 
πράξη διεξαγωγής, επιβάλλει την προσήκουσα κύρωση. 


4. Η απόφαση είναι ειδικώς αιτιολογημένη, με μνεία 
των ονομάτων και των απόψεων των μειοψηφησάντων 
μελών. 

5. Μετά την καθαρογραφή της απόφασης, αυτή υπο¬ 
γράφεται από τον Πρόεδρο της Ε.Ε.Τ.Τ. και επιδίδεται 
στα πρόσωπα τα οποία κλήθηκαν στην ακρόαση. 

6. Η Ολομέλεια της Ε.Ε.Τ.Τ. δύναται να ανακαλεί τις 
αποφάσεις της, εφόσον περιέλθουν σε γνώση της νέα 
στοιχεία ή στοιχεία που δεν της είχαν γνωστοποιηθεί. 

Άρθρο 18 
Απόρρητο 

1. Κατά τη διερεύνηση υποθέσεων από τη Διεύθυνση 
Ταχυδρομείων, τα φυσικά ή νομικά πρόσωπα από τα 
οποία ζητείται η υποβολή πληροφοριών ή εγγράφων, 
έχουν δικαίωμα να υποβάλουν, αιτιολογημένο αίτημα 
περί εμπιστευτικής αντιμετώπισης του συνόλου ή μέ¬ 
ρους των υπ’ αυτών προσκομιζομένων στοιχείων ή/και 
των παρεχόμενων πληροφοριών, υποβάλλοντας αυτά 
κατά τρόπο που διασφαλίζει τον εμπιστευτικό τους 
χαρακτήρα. 

2. Ο Προϊστάμενος της Διεύθυνσης Ταχυδρομείων έχει 
την ευχέρεια να αποδεχθεί ή όχι το αίτημα περί εμπι- 
στευτικής αντιμετώπισης, εν όλω ή εν μέρει, ακόμη και 
κατά τη διάρκεια της διαδικασίας ακρόασης, καθώς και 
να ανακαλέσει, σε οποιοδήποτε στάδιο της διαδικασίας, 
σχετική απόφασή του. 

3. Σε περίπτωση απόρριψης αιτήματος ή ανάκλησης 
της αποδοχής αυτού, ο Προϊστάμενος της Διεύθυνσης 
γνωστοποιεί, εγγράφως, στα αιτούμενα πρόσωπα την 
πρόθεσή της για αποκάλυψη των πληροφοριών, εκθέτει 
τους σχετικούς λόγους και τάσσει προθεσμία εντός της 
οποίας αυτά μπορούν να αποστείλουν, εγγράφως, τις 
απόψεις τους. Εάν, κατόπιν της υποβολής των απόψεων 
αυτών, εξακολουθεί να υφίσταται διαφωνία, ο αρμόδιος 
Αντιπρόεδρος της Ε.Ε.Τ.Τ. αποφασίζει επί του χαρακτη¬ 
ρισμού των στοιχείων. 

4. Οι διατάξεις των προηγούμενων παραγράφων του 
παρόντος άρθρου εφαρμόζονται και στις περιπτώσεις, 
κατά τις οποίες φυσικά ή νομικά πρόσωπα προβαίνουν 
σε καταγγελία κατά επιχείρησης δραστηριοποιούμενης 
στον τομέα των ταχυδρομικών υπηρεσιών. 

5. Τα συναφή με την υπόθεση στοιχεία που συλλέγει η 
Διεύθυνση, κατά τη διερεύνηση αυτής, αποτελούν τμήμα 
του φακέλλου της υπόθεσης. 

6. Τα πρόσωπα τα οποία καλούνται σε ακρόαση έχουν 
δικαίωμα πρόσβασης στα μη απόρρητα στοιχεία του 
φακέλλου που έχει σχηματισθεί, μετά την κοινοποίηση 
σε αυτά της πράξης διεξαγωγής ακρόασης. 

7. Το καθ’ ου η πράξη διεξαγωγής πρόσωπο δύνα- 
ται, με ειδικά αιτιολογημένο αίτημά του προς τη Διεύ¬ 
θυνση, να ζητήσει πρόσβαση σε απόρρητα έγγραφα ή 
στοιχεία του φακέλου, εφόσον η πρόσβαση αυτή είναι 
απολύτως αναγκαία για την άσκηση των δικαιωμάτων 
άμυνας αυτού. Ο αρμόδιος Αντιπρόεδρος αποφαίνεται 
επί του αιτήματος και η απόφασή του γνωστοποιείται 
στον αιτούντα. 

8. Οι τρίτοι δεν έχουν δικαίωμα πρόσβασης στους 
φακέλλους των εκκρεμών υποθέσεων. Κατά τα λοιπά, 
ως προς τα πρόσωπα αυτά, εφαρμόζονται οι διατάξεις 
του Κώδικα Διοικητικής Διαδικασίας. 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


25583 


9. Εφόσον, κατά τη σύνταξη της πράξης διεξαγωγής, 
κρίνεται απαραίτητη από τη Διεύθυνση η χρησιμοποί¬ 
ηση εγγράφων που περιέχουν απόρρητα στοιχεία των 
καλουμένων προσώπων, αυτά ανακοινώνονται στον αρ¬ 
μόδιο Αντιπρόεδρο, ο οποίος με απόφασή του, καθορίζει 
αν και ποια στοιχεία θα περιληφθούν, τελικά, σε αυτήν. 
Τα στοιχεία αυτά, έκτοτε, αποβάλλουν τον απόρρητο 
χαρακτήρα τους. 

10. Ως απόρρητα, θεωρούνται και τα εσωτερικά έγ¬ 
γραφα της Διεύθυνσης Ταχυδρομείων, της Ευρωπαϊκής 
Επιτροπής και άλλων Εθνικών Αρχών, καθώς και η αλ¬ 
ληλογραφία, μεταξύ της Επιτροπής και άλλων υπηρε¬ 
σιών ή Αρχών, εκτός, αν το αρμόδιο όργανο της Ε.Ε.Τ.Τ. 
αποφασίσει το αντίθετο. 

11. Αποφάσεις της Ολομέλειας οι οποίες περιλαμβά¬ 
νουν στοιχεία των καλουμένων προσώπων, τα οποία 
έχουν κριθεί, ως απόρρητα, συντάσσονται σε δύο εκ¬ 
δοχές, η πρώτη περιέχουσα τα στοιχεία αυτά, η οποία 
κοινοποιείται μόνον στο καλούμενο πρόσωπο, το οποίο 
και τα έχει προσκομίσει, και μία δεύτερη, στην οποία 
αποσιωπούνται τα ως άνω στοιχεία και η οποία κοινο¬ 
ποιείται στα λοιπά καλούμενα πρόσωπα. 

ΚΕΦΑΛΑΙΟ Β' 

Διαδικασία επί υποθέσεων σχετικών 
με την προστασία του ελεύθερου ανταγωνισμού 

Αρθρο 19 

Πράξη διεξαγωγής ακρόασης 

Η πράξη διεξαγωγής με θεματικό αντικείμενο που 
άπτεται ζητημάτων προστασίας του ελεύθερου αντα¬ 
γωνισμού κοινοποιείται στα καλούμενα πρόσωπα, του¬ 
λάχιστον, είκοσι (20) ημέρες πριν από την ορισθείσα 
ημερομηνία διεξαγωγής της ακρόασης. 

Αρθρο 20 

Κατάθεση υπομνημάτων 

1. Τα καλούμενα πρόσωπα έχουν την υποχρέωση να 
καταθέσουν, στο Πρωτόκολλο της Ε.Ε.Τ.Τ., το αργότερο 
πέντε (5) ημέρες πριν από την ορισθείσα ημερομηνία 
διεξαγωγής της ακρόασης, έγγραφο υπόμνημα με το 
οποίο να διατυπώνουν τις απόψεις τους. 

2. Εντός της ίδιας ως άνω προθεσμίας, τα καλούμε¬ 
να πρόσωπα υποχρεούνται να προσκομίσουν το σύ¬ 
νολο των αποδεικτικών και διαδικαστικών εγγράφων 
τα οποία επικαλούνται στο, κατά τα οριζόμενα στην 
παράγραφο 1 του παρόντος άρθρου, υπόμνημά τους. 

3. Η μη συμμόρφωση των καλουμένων προσώπων προς 
τα οριζόμενα στις παραγράφους 1 και 2 του παρόντος 
άρθρου, εκτιμάται ελεύθερα από το όργανο της ακρό¬ 
ασης. 

4. Κάθε καλούμενο πρόσωπο δικαιούται να καταθέσει 
προσθήκη στο υπόμνημά του, προς αντίκρουση των 
απόψεων των λοιπών εμπλεκομένων μερών, το αργότε¬ 
ρο, δύο (2) ημέρες πριν από την ημερομηνία διεξαγωγής 
της ακρόασης. 

Αρθρο 21 

Εφαρμογή λοιπών διατάξεων 

Κατά τα λοιπά, εφαρμόζονται οι διατάξεις που προ- 
βλέπονται στα ΚΕΦΑΛΑΙΑ Α και ΣΤ' του παρόντος Κα¬ 
νονισμού. 


ΚΕΦΑΛΑΙΟ Γ 

Συγκρότηση και λειτουργία Διαρκών Επιτροπών 
επί ταχυδρομικών θεμάτων 

Αρθρο 22 

Συγκρότηση Διαρκών Επιτροπών 

1. Η Ολομέλεια της Ε.Ε.Τ.Τ. συγκροτεί, με απόφασή της, 
Διαρκείς Επιτροπές Ακροάσεων, στις οποίες παραπέ¬ 
μπει συγκεκριμένες κατηγορίες υποθέσεων, κατά τις 
οποίες οι παραβάσεις των ελεγχομένων επιχειρήσεων 
παρουσιάζουν ομοειδή χαρακτηριστικά. 

2. Στις Διαρκείς Επιτροπές Ακροάσεων μετέχει, τουλά¬ 
χιστον, ένα (1) μέλος της Ολομέλειας. Με την απόφαση 
συγκρότησης ορίζεται ο γραμματέας της Επιτροπής και 
ο αναπληρωτής αυτού. 

3. Η διαδικασία κινείται με απόφαση της Ολομέλειας, 
στην οποία περιλαμβάνεται το σύνολο των ελεγχομέ- 
νων επιχειρήσεων και καθορίζεται το όργανο διενέργει¬ 
ας της ακρόασης. Κατά τα λοιπά, ισχύουν οι διατάξεις 
των παραγράφων 1 και 2 του άρθρου 5 του παρόντος. 

4. Κατά τη διεξαγωγή των ακροάσεων ακολουθείται, 
κατ’ αρχήν, η έγγραφη διαδικασία. Η Διαρκής Επιτρο¬ 
πή, μετά τη συγκρότησή της, εκδίδει πράξη ορισμού 
προθεσμίας, εντός της οποίας τα καλούμενα πρόσωπα, 
έχουν δικαίωμα να υποβάλουν υπόμνημα στο οποίο να 
εκθέτουν τις απόψεις τους. Η ως άνω προθεσμία, ανα- 
φέρεται, επί ποινή ακυρότητας της διαδικασίας, στο 
κείμενο της κοινοποιούμενης πράξης διεξαγωγής. 

5. Η Διαρκής Επιτροπή Ακροάσεων, κατά διακριτική της 
ευχέρεια, δύναται να καλεί, τις ελεγχόμενες επιχειρήσεις να 
αναπτύξουν και προφορικά, ενώπιον της, τις απόψεις τους, 
είτε προ της υποβολής υπομνήματος, είτε μετά από αυτή. 
Η Επιτροπή αποφασίζει συνεκτιμώντας τη σοβαρότητα της 
παράβασης ή/και τη δυσκολία ή/και το καινοφανές των ανα- 
φυόμενων νομικών ζητημάτων της συγκεκριμένης υπόθεσης. 

6. Σε κάθε περίπτωση, η Ολομέλεια της Ε.Ε.Τ.Τ., με την 
απόφασή της για κλήση σε ακρόαση ελεγχομένων επιχει¬ 
ρήσεων, ενώπιον Διαρκούς Επιτροπής, δύναται να ορίσει 
ότι το σύνολο ή συγκεκριμένες ακροάσεις θα διεξαχθούν, 
ενώπιον της Επιτροπής αυτής, με προφορική διαδικασία. 

7. Η Διαρκής Επιτροπή Ακροάσεων, σε οποιοδήποτε 
στάδιο της διαδικασίας, δύναται να εισηγηθεί στην Ολο¬ 
μέλεια της Ε.Ε.Τ.Τ., για τους λόγους που αναφέρονται 
στο δεύτερο εδάφιο της παραγράφου 5 εδ. 2 του παρό¬ 
ντος άρθρου, τον ορισμό Επιτροπής Ακρόασης, σύμφω¬ 
να με τις γενικές διατάξεις του παρόντος Κανονισμού. 

8. Η Ολομέλεια της Ε.Ε.Τ.Τ. δύναται, με απόφασή της, να 
ορίσει ως όργανο ακρόασης μίας υπόθεσης, ήδη συγκροτη- 
θείσα Διαρκή Επιτροπή, εφόσον κρίνει ότι η ελεγχόμενη πα¬ 
ράβαση εμπίπτει στις αρμοδιότητες της Επιτροπής αυτής. 

ΚΕΦΑΛΑΙΟ Δ' 

Λήψη άμεσων και επειγόντων μέτρων 
για τη διασφάλιση της ομαλής λειτουργίας 
της ταχυδρομικής αγοράς 

Αρθρο 23 
Αρμοδιότητα 

1. Η Ε.Ε.Τ.Τ. είναι αρμόδια για τη λήψη άμεσων και 
επειγόντων μέτρων με σκοπό τη διαφύλαξη της ομα¬ 
λής λειτουργίας της ταχυδρομικής αγοράς, κατόπιν 
καταγγελίας οποιουδήποτε έχει έννομο συμφέρον ή 
αυτεπάγγελτα, εφόσον πληρούνται οι προϋποθέσεις 
που ορίζονται στο άρθρο 24 του παρόντος. 

2. Δικαίωμα υποβολής, ενώπιον της Ε.Ε.Τ.Τ., αίτησης 
για τη λήψη άμεσων και επειγόντων μέτρων, έχει οποιο- 
δήποτε φυσικό ή νομικό πρόσωπο, το οποίο έχει έννομο 
συμφέρον προς τούτο. 

Άρθρο 24 
Προϋποθέσεις 

Η Ε.Ε.Τ.Τ. δύναται να λάβει άμεσα και επείγοντα μέτρα, 
εφόσον πληρούνται, αθροιστικά, οι παρακάτω προϋποθέσεις: 

α. Πιθανολογείται παράβαση διατάξεως της κείμε¬ 
νης νομοθεσίας στον τομέα παροχής ταχυδρομικών 
υπηρεσιών και 

β. Συντρέχει επείγουσα περίπτωση αποτροπής άμεσα 
επικείμενου κινδύνου ή ανεπανόρθωτης βλάβης στον αιτού- 
ντα ή το δημόσιο συμφέρον, καθώς επίσης και υφιστάμενης 
δυσλειτουργίας της αγοράς ταχυδρομικών υπηρεσιών. 

Άρθρο 25 
Διαδικασία 

1. Η διαδικασία για τη λήψη άμεσων και επειγόντων 
μέτρων από την Ε.Ε.Τ.Τ. κινείται, είτε αυτεπάγγελτα, είτε 
κατόπιν καταγγελίας ενδιαφερομένου προσώπου, το 
οποίο επικαλείται και αποδεικνύει έννομο προς τούτο 
συμφέρον του. 

2. Σε περίπτωση καταγγελίας, η αίτηση υποβάλλεται, 
εγγράφως, στο Πρωτόκολλο της Ε.Ε.Τ.Τ. Η αίτηση πρέπει 
να αναφέρει τους συγκεκριμένους λόγους που καθιστούν 
αναγκαία τη λήψη άμεσων και επειγόντων μέτρων, καθώς 
και τα μέτρα τα οποία, κατά την κρίση του αιτούντος, 
πρέπει να ληφθούν για τη ρύθμιση της κατάστασης. Η 
αίτηση συνοδεύεται από τα απαραίτητα, για την πιθανο- 
λόγηση των ισχυρισμών του αιτούντος, έγγραφα. 

3. Η Διεύθυνση Ταχυδρομείων της Ε.Ε.Τ.Τ., εξετάζει, 
άμεσα, την αίτηση και τα προσκομισθέντα στοιχεία. 
Σε περίπτωση που δεν κρίνει την αίτηση προδήλως 
αβάσιμη, ο Προϊστάμενος της Διεύθυνσης την προω¬ 
θεί προς τον Πρόεδρο ή, σε περίπτωση απουσίας ή 
κωλύματος αυτού, τον αρμόδιο Αντιπρόεδρο, ο οποί¬ 
ος με πράξη του, είτε λαμβάνει τα κατάλληλα μέτρα 
όταν επίκειται κίνδυνος εκ της αναβολής, είτε ορίζει 
το αρμόδιο όργανο, το θεματικό αντικείμενο, τον τόπο 
και τον χρόνο διεξαγωγής της ακρόασης, ο οποίος 
δεν πρέπει να υπερβαίνει το διάστημα των πέντε (5) 
ημερών, από την ημερομηνία υποβολής της αίτησης. Η 
πράξη αυτή κοινοποιείται, με δικαστικό επιμελητή, με 
συνημμένο αντίγραφο της αίτησης και των κατατεθέ- 
ντων αποδεικτικών εγγράφων, στον καθ’ ου η αίτηση, 
τουλάχιστον δύο (2) ημέρες πριν από την ορισθείσα 
ημερομηνία ακρόασης. Αντίστοιχη πράξη, κοινοποιείται 
και στον καταγγέλλοντα, τουλάχιστον μία (1) ημέρα προ 
της ημερομηνίας ακρόασης. 

4. Στην περίπτωση αυτεπάγγελτης διαδικασίας, ο Προ¬ 
ϊστάμενος της Διεύθυνσης Ταχυδρομείων προωθεί πε¬ 
ριληπτική εισήγηση προς τον Πρόεδρο ή τον αρμόδιο 
Αντιπρόεδρο της Ε.Ε.Τ.Τ., οποίος, εάν την κάνει δεκτή, εκ¬ 
δίδει σχετική πράξη, η οποία κοινοποιείται στον καθ' ου η 
αίτηση, κατά τους όρους της προηγούμενης παραγράφου. 

5. Αναβολή ακροάσεως για τη λήψη άμεσων και επει¬ 
γόντων μέτρων, είτε κατόπιν καταγγελίας, είτε αυτε- 
παγγέλτως, επιτρέπεται μόνον μία φορά, σε εξαιρετικές 
περιπτώσεις, και ο χρόνος της δεν δύναται να υπερ¬ 
βαίνει τις δύο (2) ημέρες, από την αρχικώς ορισθείσα 
ημερομηνία. 


6. Τα ενδιαφερόμενο μέρη μπορούν να καταθέσουν 
έγγραφο υπόμνημα με το οποίο εκθέτουν τους ισχυρι¬ 
σμούς τους, καθώς και αποδεικτικά στοιχεία, το αργότε¬ 
ρο, μέχρι το πέρας της ακροαματικής διαδικασίας. Κατ’ 
εξαίρεση, κατόπιν αιτιολογημένου αιτήματος των ενδια¬ 
φερομένων μερών, υποβαλλομένου κατά την ακρόαση, ο 
Πρόεδρος του ορισθέντος οργάνου ακρόασης, δύναται 
να χορηγήσει προθεσμία για την υποβολή συμπληρωμα¬ 
τικού υπομνήματος και προσκομιδή νέων αποδεικτικών 
στοιχείων, η οποία δεν υπερβαίνει τις δύο (2) ημέρες, 
από την αρχικώς ορισθείσα ημερομηνία υποβολής. 

7. Με απόφασή της, η Ολομέλεια της Ε.Ε.Τ.Τ. δύναται 
να συγκροτεί Διαρκή Επιτροπή Ακροάσεων για τη λήψη 
άμεσων και επειγόντων μέτρων, σύμφωνα με τα οριζό¬ 
μενα στο άρθρο 22 του παρόντος Κανονισμού. 

Αρθρο 26 

Απόφαση επί της διαδικασίας λήψης 
άμεσων και επειγόντων μέτρων 

1. Μετά το πέρας της ακρόασης, το Όργανο ακρόασης 
εκδίδει το πόρισμά του και εισηγείται προς τον Πρόεδρο 
ή τον αρμόδιο Αντιπρόεδρο, σε περίπτωση που κρίνει 
ότι συντρέχουν οι προϋποθέσεις του άρθρου 24 του 
παρόντος, τη λήψη των αναγκαίων μέτρων. 

2. Η Ολομέλεια της Ε.Ε.Τ.Τ., έπειτα από την εισήγηση 
του αρμοδίου οργάνου, εκδίδει αιτιολογημένη απόφασή 
της, διατάσσοντας τα αναγκαία, κατά την κρίση της, 
μέτρα. Η απόφαση εκδίδεται, το συντομότερο δυνατόν, 
και, σε κάθε περίπτωση, εντός προθεσμίας τριάντα (30) 
ημερών, από την ημερομηνία διενέργειας της ακρόασης. 

3. Η απόφαση κοινοποιείται στον καθ’ ου η αίτηση, 
και στον καταγγέλλοντα, κατά τα οριζόμενα στο άρθρο 
33 του παρόντος. 

4. Τα επιβαλλόμενα μέτρα περιορίζονται στα απο¬ 
λύτως αναγκαία για την αποτροπή του συγκεκριμέ¬ 
νου άμεσα επικείμενου κινδύνου ή της συγκεκριμένης 
ανεπανόρθωτης βλάβης στον αιτούντα ή το δημόσιο 
συμφέρον. Κατά την επιλογή των αναγκαίων μέτρων, η 
Ε.Ε.Τ.Τ. δεν δεσμεύεται από αυτά που προτείνονται, σε 
περίπτωση υποβολής σχετικής αίτησης. 

Αρθρο 27 

Προσωρινή διάταξη 

Κατά την προφορική διαδικασία, το όργανο ακρόασης 
δύναται, μετά από αίτημα των διαδίκων ή αυτεπαγγέλ- 
τως να εκδώσει προσωρινή διάταξη, η ισχύς της οποίας 
δεν δύναται να υπερβαίνει την ημερομηνία έκδοσης της 
απόφασης επί της ακρόασης. 

ΚΕΦΑΛΑΙΟ Ε' 

Καθορισμός του είδους και της διαδικασίας 

διενέργειας ερευνών ή άλλων ελεγκτικών πράξεων 
για τη διαπίστωση παραβάσεων του Ν. 4053/2012 

Αρθρο 28 

Ελεγκτικές πράξεις της Ε.Ε.Τ.Τ. 

Η Ε.Ε.Τ.Τ., προκειμένου να ασκήσει τις ελεγκτικές της 
αρμοδιότητες, όπως αυτές προβλέπονται στο άρθρο 
5 παρ. 1 εδ. κδδ' του Ν. 4053/2012, ενεργεί, κυρίως, ως 
ακολούθως: 

1. Πραγματοποιεί επιτόπιους ελέγχους στους χώρους 
λειτουργίας των ταχυδρομικών επιχειρήσεων, 

2. Διεξάγει πραγματογνωμοσύνες για την εξέταση 
ειδικών θεμάτων που έχουν σχέση με την τήρηση των 

νομοθετικών διατάξεων που διέπουν τη λειτουργία των 
ταχυδρομικών επιχειρήσεων στον τομέα παροχής τα¬ 
χυδρομικών υπηρεσιών, συμπεριλαμβανομένων και των 
κανόνων ανταγωνισμού και τιμολόγησης, 

3. Διερευνά καταγγελίες που αφορούν σε παραβιάσεις 
δικαιωμάτων των χρηστών ταχυδρομικών υπηρεσιών, 
αυτοτελώς ή σε συνεργασία με άλλες αρμόδιες υπη¬ 
ρεσίες, 

4. Συλλέγει πληροφορίες και στοιχεία από δημόσιες 
υπηρεσίες, επιμελητήρια, Οργανισμούς και ιδιωτικές 
επιχειρήσεις. 

Άρθρο 29 

Εφαρμοστέες διατάξεις 

1. Οι γενικές διατάξεις που διέπουν τη διαδικασία, την 
οργάνωση και τη λειτουργία των κλιμακίων ελέγχου τα¬ 
χυδρομικών επιχειρήσεων περιγράφονται στην Ε.Ε.Τ.Τ. 
ΑΠ. 658/16/28.06.2012 (ΦΕΚ 2157/Β/18.07.2012) «Οργάνω¬ 
ση και λειτουργία συνεργείων ελέγχου, μόνιμων και 
έκτακτων επιτροπών και ομάδων εργασίας της Εθνικής 
Επιτροπής Τηλεπικοινωνιών και Ταχυδρομείων». 

2. Συμπληρωματικά ισχύουν και εφαρμόζονται οι δια¬ 
τάξεις του παρόντος Κανονισμού. 

Άρθρο 30 
Έκτακτοι έλεγχοι 

1. Έκτακτος έλεγχος ταχυδρομικής επιχείρησης με 
Γενική ή Ειδική Άδεια διενεργείται για την επιβεβαίωση 
της συμμόρφωσής της, με τους όρους της άδειας που 
κατέχει, είτε αυτεπαγγέλτως, είτε κατόπιν καταγγελίας 
χρηστών ή/και ανταγωνιστικών επιχειρήσεων, είτε μετά 
από αίτημα άλλης δημόσιας αρχής. 

2. Έκτακτος έλεγχος διενεργείται και σε μη αδειοδο- 
τημένες επιχειρήσεις προκειμένου να διαπιστωθεί η, εκ 
μέρους τους, άσκηση ή μη ταχυδρομικών υπηρεσιών, 
χωρίς την απαιτούμενη προς τούτο άδεια. 

3. Για τη διεξαγωγή εκτάκτου ελέγχου εκδίδεται από¬ 
φαση του Προέδρου της Ε.Ε.Τ.Τ. ή του νόμιμου αναπλη¬ 
ρωτή του, κατόπιν σχετικής εισήγησης του Προϊσταμέ¬ 
νου της Διεύθυνσης Ταχυδρομείων. 

Άρθρο 31 
Έκθεση Ελέγχου 

1. Η έκθεση ελέγχου υπογράφεται από όλα τα μέλη του 
κλιμακίου και υποβάλλεται με υπηρεσιακό σημείωμα στο 
Γ ενικό Συντονιστή, εντός δέκα (10) εργασίμων ημερών από 
τη διενέργεια του ελέγχου ή από τη λήξη της προθεσμίας 
για την προσκομιδή περαιτέρω στοιχείων, πληροφοριών 
και διευκρινίσεων από την ελεγχθείσα επιχείρηση. 

2. Πέραν των όσων ορίζονται στο άρθρο 4 παρ. 9 της 
υπ’ αριθμ. Ε.Ε.Τ.Τ. 658/16/28.06.2012, ισχύουν και εφαρ¬ 
μόζονται τα ακόλουθα: 

Ο Γ ενικός Συντονιστής ανάλογα με τα ευρήματα του 
ελέγχου, τα οποία του έχουν κοινοποιηθεί, αποφασίζει 
τις επόμενες ενέργειες: 

α. Σε περίπτωση που διαπιστωθεί αποκλίνουσα ή πα- 
ραβατική συμπεριφορά από πλευράς της ελεγχόμενης 
επιχείρησης, υποβάλλει ενημερωτικό σημείωμα στον 
αρμόδιο Αντιπρόεδρο ο οποίος εισηγείται σχετικά προς 
την Ολομέλεια της Ε.Ε.Τ.Τ., την έναρξη της διαδικασίας 
ακρόασης αυτής, με σκοπό την περαιτέρω διερεύνηση 
των διαπιστωμένων παραβάσεων και την ενδεχόμενη 
επιβολή κυρώσεων. 


β. Σε περίπτωση που το κλιμάκιο ελέγχου ή ο ίδιος 
κρίνει ανεπαρκή τα στοιχεία που εντόπισε κατά τον 
έλεγχο, υποβάλει εισηγείται τον επανέλεγχο ή την επέ¬ 
κταση του αντικειμένου του ελέγχου. 

γ'. Σε περίπτωση που η ελεγχόμενη επιχείρηση αρνη- 
θεί την υποβολή της σε έλεγχο, εισηγείται την έναρξη 
της διαδικασίας ακρόασης, προκειμένου να της επιβλη¬ 
θούν οι προβλεπόμενες κυρώσεις για παραβίαση της 
ισχύουσας νομοθεσίας για άρνηση υποβολής στοιχείων, 
σύμφωνα με το άρθρο 15 του Ν. 4053/2012, καθώς και τη 
διερεύνηση ενδεχόμενης παραβίασης της ταχυδρομικής 
νομοθεσίας και την ενδεχόμενη επιβολή των αναλογών 
κυρώσεων. 

ΚΕΦΑΛΑΙΟ ΣΤ' 

Τελικές διατάξεις 

Άρθρο 32 

Ενόσω δεν ορίζεται διαφορετικά στις διατάξεις της 
κείμενης νομοθεσίας, καθώς και στον παρόντα Κανονι¬ 
σμό, η διαδικασία ακροάσεων διέπεται από τον Κώδικα 
Διοικητικής Διαδικασίας. 

Άρθρο 33 

Κοινοποιήσεις/Επιδόσεις 

Οι κατά τον παρόντα Κανονισμό κοινοποιήσεις ενερ- 
γούνται κατά τις κείμενες διατάξεις. 

Άρθρο 34 

Μεταβατικές διατάξεις 

1. Ο παρών Κανονισμός εφαρμόζεται στις περιπτώσεις 
εκείνες, κατά τις οποίες δεν έχει, μέχρι τη δημοσίευσή 
του, επιδοθεί η σχετική πράξη διεξαγωγής ακρόασης 
στα καλούμενα πρόσωπα. 

2. Στις περιπτώσεις κατά τις οποίες, μέχρι τη δημο¬ 
σίευση του παρόντος Κανονισμού, έχει ήδη επιδοθεί 
στα καλούμενα πρόσωπα, η σχετική πράξη διεξαγωγής, 
εφαρμόζεται η υπ’ αριθμ. 36808/1026/18.04.2004 υπουρ¬ 
γική απόφαση «Κανονισμός Ακροάσεων της Εθνικής 
Επιτροπής Τηλεπικοινωνιών και Ταχυδρομείων, καθώς 
και καθορισμός του είδους και της διαδικασίας διενέρ¬ 
γειας ερευνών ή άλλων ελεγκτικών πράξεων από την 
ίδια αρχή, για τη διαπίστωση των παραβάσεων του 
Ν. 2668/1998» (ΦΕΚ 970/Β'/29.06.2004). 

Άρθρο 35 

Καταργούμενες διατάξεις 

Με την έκδοση του παρόντος Κανονισμού, καταργεί- 
ται, με την επιφύλαξη της παραγράφου 2 του άρθρου 
34 του παρόντος, η υπ’ αριθμ. 36808/1026/18.06.2004 
υπουργική απόφαση. 

Άρθρο 36 
Ισχύς 

Η ισχύς του παρόντος Κανονισμού αρχίζει από τη δη¬ 
μοσίευσή του στην Εφημερίδα της Κυβερνήσεως, εκτός 
αν ορίζεται διαφορετικά σε επιμέρους διατάξεις του. 

Ο παρών Κανονισμός να δημοσιευθεί στην Εφημερίδα 
της Κυβερνήσεως. 

Μαρούσι, 26 Μαρτίου 2013 

Ο Πρόεδρος 

ΛΕΩΝΙΔΑΣ I. ΚΑΝΕΛΛΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υορφή ΡΥΡ/ΟΡ; 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-τοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί. 91 ·) 


Ηλεκτρονική Διεύθυνση: Ιι1ίρ://νννννν.β1.9Γ - β-πιαΜ: ννβόπΐ33ΐβΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


*02018052507 130008 * 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 













































































